Mareks Svatošs
Mareks Svatošs (slovāku: Marek Svatoš; dzimis 1982. gada 17. jūnijā, miris 2016. gada 5. novembrī) bija slovāku hokejists, labās malas uzbrucējs. Karjeras laikā aizvadīja septiņas sezonas Nacionālās hokeja līgas klubos Kolorādo "Avalanche", Našvilas "Predators" un Otavas "Senators". Slovākijas hokeja izlases rindās spēlējis 2006. gada olimpisko spēļu turnīrā, kā arī 2010. gada Pasaules čempionātā.